Kofar Kaura tarihi ya nuna cewa ta samo asali ne daga wani mutum da ake kira da Kaura Gumari, wanda Habe ne, kuma mayaki ne. Ya zauna tare da iyalansa a Garama da ke nan kusa da kofar kaura. Tarihi ya nuna cewa, wasu daga cikin ‘yan’uwan wannan mutun sun yi kaura zuwa wani gare da ake kira da Tasawa wanda yanzu ke Kasar Nijar, wasu kuma suka yi kaura zuwa tsafe a inda suka kafa mulkinsu a can wuraren. Amma , a wani gurin tarihi ya nuna cewa, kofar Kaura, ta sami sunanta ne a dalilin Kaura Abubakar, wanda ya yi yake-yake a lokacin mulkin Dallazawa saboda kwazon wannan jarumi ne aka ba shi mulkin kula da garin Rimi da ke gabacin da jihar Katsina. Kuma ta wannan kofar ce, shi Kaura Abubakar ke bi ya fita zuwa Rimi ta nan ne kuma yake dawowa inya fita.